Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: Az Alkotmánybíróság már a 23/1990. (X. 31.) AB határozatában kifejtette, hogy „[a]z emberi élet és az emberi
Paragraph Index: 1081

38. § (1) bekezdését nem csupán annyiban tartom alkotmányellenesnek, hogy az a személyes szabadságot szükségtelenül korlátozó módon teszi lehetõvé az elõállított ittas, illetõleg más okból ön- vagy közveszélyes állapotban lévõ személy közbiztonsági õrizetének elrendelését. Véleményem szerint alkotmányellenes az is, hogy a rendõrség a személyazonosság megállapítása érdekében huszonnégy órán keresztül korlátozhatja a személyi szabadság alapjogát. Az elõállítás alkalmazása a személyazonosság megállapítása érdekében a rendõrség hatósági tevékenységének eredményes ellátásához szükséges lehet. A személyi szabadság korlátozásának szükségességét én sem vitatom. Ahogyan azonban arra az Alkotmánybíróság jelen határozatában is felhívta a figyelmet, az alapjog-korlátozás arányosságának vizsgálatakor „meghatározó jelentõségû a szabadságelvonás idõtartamának mértéke, annak indokoltsága, a szabadságelvonással érintett személy megfelelõ körülményeinek és az õt illetõ jogok gyakorlásának biztosítása, valamint a jogtalan szabadságelvonás esetére nyújtott jogorvoslati jog és egyéb jogkövetkezmények meghatározása és azok megfelelõsége”.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes